open-index/open-wikipedia-markdown huggingface dataset:
Айнтрахт Браўншвайг

«**Айнтрахт**» () — нямецкі футбольны клюб з гораду Браўншвайгу. Клюб быў заснаваны ў 1895 годзе інжынэрам Карлям Шапэрам, як «Fußball- und Cricket Club Eintracht Braunschweig» (футбольны й крыкетны клюб Айнтрахт Браўншвайг), пры гэтым сярод чальцоў-заснавальнікаў былі галоўным чынам маладыя футбалісты з вуліцы, гарачыя ахвотнікі гуляць у футбол. Па выніках сэзону 2012—2013 гадоў у другой Бундэсьлізе, у якім «Айнтрахт» заняў другое месца, пасьля доўгага перапынку клюб вярнуўся ў элітны дывізіён.

## Гісторыя
З 1963 па 1985 гады клюб гуляў у першай Бундэсьлізе. Чэмпіён Нямеччыны 1967 году. 4 разы ў 1960—1970-х гадох клюб браў удзел у эўракубках. У сэзоне 1967—1968 гадоў «Айнтрахт» дайшоў да чвэрцьфіналу Кубка чэмпіёнаў, дзе сустрэўся зь «Ювэнтусам». У першым матчы ў Браўншвайгу нямецкі клюб, тройчы забіўшы да перапынку, выйграў зь лікам 3:2. У зваротным матчы ў Турыне да 88-й хвіліны лік ня быў адкрыты, што задавальняла «Айнтрахт», але затым у браму нямецкага клюбу быў прызначаны пэнальці, які рэалізаваў абаронца Джанкарлё Бэрчыльліна, і гэта дазволіла «Ювэнтусу» выйсьці ў паўфінал за кошт большай колькасьці мячоў, забітых на чужым полі. У сэзоне 1977—1978 гадоў у першым раўндзе Кубка УЭФА клюб з Браўншвайгу здолеў выбіць з барацьбы кіеўскае «Дынама». У трэцім раўндзе «Айнтрахт» двойчы прайграў будучаму ўладальніку Кубка нідэрляндзкаму клюбу ПСВ.

З 1993 па 2011 гады клюб з 18 сэзонаў 15 правёў у трэцяй па ўзроўні лізе Нямеччыне, толькі тройчы паднімаючыся ў другую Бундэсьлігу. У сэзоне 2012—2013 гадоў за тры тура да канчатку сэзону ў другой Бундэсьлізе «Айнтрахт» забясьпечыў сабе вяртаньне ў першую лігу. Асабліва клюбу атрымаўся старт сэзону: у першых 14 матчах было здабыта 10 перамог пры 4 нічыіх. Да посьпеху клюб прывёў 39-гадовы трэнэр Торстэн Лібэркнэхт, які ў 2003—2007 гадох скончыў кар’еру ў «Айнтрахце». Важкі ўнёсак зрабіў кангалескі форвард Дамінік Кубмэля, стаўшы найлепшым бамбардзірам турніру. Для таго, каб выйсьці ў Бундэсьлігу «Айнтрахту» запатрабавалася ўсяго толькі 2 сэзоны: клюб толькі ў сэзоне 2010—2011 гадоў здолеў падняцца з трэцяй лігі. Характэрна, што перад сэзонам 2012—2013 гадоў клюб з падачы заўзятараў вырашыў вярнуцца да круглай эмблемы, якая выкарыстоўвалася камандай у 1960—1970-х гадох у пэрыяд найвялікшых посьпехаў, і ад якой адмовіліся на карысьць ромбападобнай, якая была створана ў 1986 годзе неўзабаве пасьля вылету з Бундэсьлігі.

## Вонкавыя спасылкі
* Афіцыйны сайт

Катэгорыя:Браўншвайг
Паграбішча (неадназначнасьць)

Назву **Паграбішча** маюць:

* Паграбішча — горад у Віньніцкай вобласьці Ўкраіны
* Паграбішча — вёска ў Круглянскім раёне Магілёўскай вобласьці Беларусі
* Паграбішча — вёска ў Вялейскім раёне Менскай вобласьці Беларусі
* Паграбішча — вёска ў Лагойскім раёне Менскай вобласьці Беларусі
For My Pain…

**For My Pain…** (скарочана **FMP**) — фінскі гурт з гораду Аулу, які выконвае музыку ў такіх жанрах як сымфанічны мэтал і гатычны мэтал. Музычны калектыў прэтэндаваў на статус супэргурта, бо ў ім сышліся ўдзельнікі вядомых фінскіх гуртоў. За час свайго існаваньня гурт выпусьціў адзін альбом і сынгл.

## Гісторыя

### Фармаваньне
Ідэя стварыць гурт паўстала ў Алці Вецелайнена яшчэ ў 1999 годзе. Алці Вецелайнен і Петры Сан калу пачалі падбіраць людзей. У групу былі запрошаны Томас Холопайнен (клявішнік з Nightwish) і Лауры Туохіма (гітарыст з Charon і Embraze). Кожны зь іх быў зацікаўлены ў гурце, аднак усе былі заняты сваімі музычнымі калектывамі й праект давялося адкласьці да лепшых часоў. Афіцыйна «For My Pain» утварылася толькі ў 2002 годзе.

### Дэбютны альбом Fallen
Да працы над Fallen была таксама прыцягнута вакалістка з «Ram Zet» Мірыям Рэнваг, чый голас удала ўпісаўся ў атмасфэру альбома. Сэсіі гуказапісу праходзілі ў самай вядомай у Фінляндыі студыі, што спэцыялізуецца на мэтале — Tico-tico. Дыск выйшаў у сьвет ў красавіку 2003 году, а яго шыраньнем займаўся вядомы лэйбл «Spinefarm Records».

### Сынгл Killing Romance
За першым альбомам рушыў усьлед сынгл Killing Romance. Ён быў выпушчаны ў 2004 годзе. Сынгл зьмяшчае тры новыя кампазыцыі. З тых часоў гурт не выпускаў новага матэрыялу.

### Праца над другім альбомам
У 2007 годзе было абвешчана, што гурт зьбіраецца выпусьціць новы альбом той жа восеньню, аднак у кастрычніку было абвешчана, што альбом будзе адкладзены, аднак ён пакуль так і не ўбачыў сьвет.

## Склад

### Асноўны склад
* Юха Кюльмянен (Reflexion) — вакал
* Лауры Туохімаа (Charon, Embraze) — гітара
* Олі-Пеку Тэры (Eternal Tears of Sorrow) — гітара
* Алці Ветеляйнен (Eternal Tears of Sorrow) — бас-гітара
* Томас Холопайнен (Nightwish) — клявішныя
* Петры Сан калу (Eternal Tears of Sorrow) — ударныя

### Запрошаныя музыкі
* Таро Кінунен — клявішныя на сынгле Killing Romance
* Мірыям Ренвог (Ram-Zet) — вакал у кампазыцыях «Dancer in the Dark» і «Too Sad To Live»

## Дыскаграфія
* Fallen (2003)
* Killing Romance (сынгл, выдаваўся толькі ў Фінляндыі) (2004)

## Вонкавыя спасылкі
* 
* 

Катэгорыя:Фінскія музычныя гурты
Катэгорыя:Гурты сымфанічнага мэталу
Катэгорыя:Музычныя гурты, якія зьявіліся ў 1999 годзе
Татранскі нацыянальны парк (Польшча)

**Та́транскі нацыяна́льны парк** (, скарочана ***TPN***) — нацыянальны парк у паўднёвай Польшчы на мяжы са Славаччынай. Створаны ў 1954 року на плошчы 215,56 км², аднак цяпер меншы, 211,64 км². 151,91 км² складаюць лясы, а 56,60 км² пераважна лугі.

У 1993 року польскі і славацкі нацыянальныя паркі з аднайменным назовам сталі міжнароднаю ахоўнаю мясьцінаю ЮНЭСКО.

## Глядзіце таксама
* Высокія Татры
* Татранскі нацыянальны парк (Славаччына)

## Вонкавыя спасылкі

Нацыянальны парк
Катэгорыя:Зьявіліся ў 1954 годзе
Катэгорыя:Татранскі павет
Катэгорыя:Ахоўныя прыродныя тэрыторыі Заходніх Карпатаў
Катэгорыя:Катэгорыя МСАП II
Катэгорыя:Біясфэрныя запаведнікі Польшчы
Катэгорыя:Ахова прыроды ў Малапольскім ваяводзтве
Катэгорыя:Рамсарскія надзелы Польшчы
Пётар Брыгадзін

**Пё́тар Іва́навіч Брыга́дзін** (24 жніўня 1949, в. Моладава Янаўскага раёну Берасьцейскай вобласьці, БССР) — беларускі гісторык, міністар адукацыі Рэспублікі Беларусь (2001—2003), рэктар Акадэміі кіраваньня пры прэзыдэнце Рэспублікі Беларусь (2000—2001).

## Жыцьцяпіс
У 1971 скончыў гістарычны факультэт БДУ, навучаўся ў асьпірантуры БДУ (1975—1978). У 1978 абараніў кандыдацкую дысэртацыю «Камсамол Беларусі — актыўны памочнік партыі ў культурным будаўніцтве (1966—1970)». У 1995 абараніў доктарскую дысэртацыю «Эсэры ў Беларусі (канец XIX ст. — люты 1917)». Прафэсар (1996).

Выкладчык катэдры гісторыі КПСС гуманітарных факультэтаў, сакратар камітэту камсамолу, намесьнік сакратара парткаму БДУ, загадчык аддзелу ЦК ЛКСМБ, інструктар аддзелу навукі і навучальных установаў ЦК КПБ. Прарэктар па вучэбнай працы (1988—1994), загадчык катэдры гісторыі Беларусі новага і найноўшага часу (1994—1996), першы прарэктар БДУ (1996—2000), адначасна рэктар Рэспубліканскага інстытуту вышэйшай школы. Рэктар Акадэміі кіраваньня пры прэзыдэнце Рэспублікі Беларусь (2000—2001), міністар адукацыі Рэспублікі Беларусь (2001—2003). З 2003 — дырэктар Дзяржаўнага інстытуту кіраваньня і сацыяльных тэхналёгіяў БДУ.

Быў чальцом Савету Рэспублікі Нацыянальнага сходу Рэспублікі Беларусь і Парлямэнцкага сходу Саюзу Беларусі і Расеі, Прэзыдыюму НАН Беларусі, Найвышэйшай атэстацыйнай камісіі Беларусі. Ачольвае Савет па абароне доктарскіх дысэртацыяў.

## Навуковыя зацікаўленасьці
Палітычная гісторыя Беларусі новага і найноўшага часу. Аўтар больш за 70 працаў.

Падрыхтаваў двух дактароў і сем кандыдатаў навук.

## Асноўныя публікацыі
* Эсеры в Беларуси (конец XIX в. — февраль 1917 г.). — Мн., 1994;
* Усевалад Ігнатоўскі: палітычны дзеяч, вучоны. — Мн., 1998 (у сааўт.);
* На пераломе эпох: станаўленне беларускай дзяржаўнасці (1917—1920 гг.). — Мн., 1999 (у сааўт.);
* Паміж Усходам і Захадам: станаўленне дзяржаўнасці і тэрытарыяльнай цэласнасці Беларусі (1917—1939 гг.). — Мн., 2003 (у сааўт.);
* Военная школа в Беларуси (XIII в. — перв. четв. XIX в.). — Мн., 2004;
* Мятежный корпус: из истории Александровского Брестского кадетского корпуса (1842—1863). — Мн., 2007;
* Гісторыя Беларусі. Курс лекцый: У 2 т. — Мн., 2000, 2002 (у сааўт.);
* Беларусазнаўства: Вучэб. дапам. — Мн., 2000 (у сааўт.);
* История Беларуси в контексте европейской истории: Курс лекций. — Мн., 2007.

## Узнагароды і прэміі
* Мэдаль «За працоўную доблесьць» (1980)
* Ганаровая грамата Савету Міністраў (1998)
* Ганаровая грамата Нацыянальнага сходу Рэспублікі Беларусь (2001)
* Заслужаны працаўнік адукацыі Рэспублікі Беларусь (1999)

## Крыніцы

Катэгорыя:Нарадзіліся ў Янаўскім раёне
Катэгорыя:Дактары гістарычных навук
Катэгорыя:Узнагароджаныя мэдалём «За працоўную доблесьць»
Катэгорыя:Рэктары Акадэміі кіраваньня пры прэзыдэнце Рэспублікі Беларусь
Катэгорыя:Беларускія гісторыкі
Катэгорыя:Міністры адукацыі Рэспублікі Беларусь
Катэгорыя:Выпускнікі Беларускага дзяржаўнага ўнівэрсытэту
Катэгорыя:Заслужаныя працаўнікі адукацыі Рэспублікі Беларусь
Круоя Пакрой

«**Круоя**» () — былы летувіскі футбольны клюб з гораду Пакрой. Заснаваны ў 2001 годзе і расфармаваны ў 2016 годзе.

## Вонкавыя спасылкі
* Афіцыйны сайт

Катэгорыя:Пакрой
Маямі

**Мая́мі** () — горад у ЗША, які месьціцца на ўзьбярэжжы Атлянтычнага акіяну, знаходзіцца ў штаце Флорыда. 42-і паводле велічыні горад у Злучаных Штатах, з насельніцтвам у 433 136 чалавек — гэта асноўны, цэнтральны й самы густанаселены горад у Паўднёвай Фларыдзе й самы густанаселены мэгаполіс на паўднёвым усходзе ЗША. Паводле ацэнак Арганізацыі Аб’яднаных Нацыяў, Маямі быў 5-м найбольш густанаселенай урбанізаванай вобласьцю ў ЗША ў 2000 годзе з насельніцтвам у 4 919 036 чалавек, але ў 2008 годзе гэтая колькасьць павялічылася да 5 232 342 чалавек, што робіць яго чацьвёртай паводле велічыні ўрбанізаванай вобласьцю ў краіне, пасьля Нью-Ёрку, Лос-Анджэлесу й Чыкага.

Маямі афіцыйна атрымаў статус гораду 28 ліпеня 1896 году, у той час у ім пражывала крыху больш за 300 чалавек. У 1940 годзе ў горадзе пражывала ўжо каля 172 тысяч чалавек. Паводле перапісу насельніцтва 2000 году, у самім горадзе жыло ўжо больш за 362 тысяч чалавек, а калі лічыць з навакольлем, то 5,4 млн чалавек. У цэнтры Маямі й Паўднёвай Фларыдзе разьмяшчаецца найбольшая канцэнтрацыя міжнародных банкаў у Злучаных Штатах, і гэтае месца сталага разьмяшчэньня многіх буйных кампаніяў на нацыянальным і міжнародным узроўнях.

## Крыніцы

## Вонкавыя спасылкі
* Афіцыйны сайт 

Катэгорыя:Маямі
Віль (футбольны клюб)

«**Віль**» — швайцарскі футбольны клюб з гораду Вілю. Заснаваны ў 1900 годзе. Уладальнік Кубка Швайцарыі (2004).

## Вонкавыя спасылкі
* Афіцыйны сайт

Катэгорыя:Віль
Джон Ло

**Джон Ло дэ Лорыстан** (; 21 красавіка 1671, Эдынбург, Шатляндыя — 21 сакавіка 1729, Вэнэцыя, Вэнэцыянская рэспубліка) — шатляндзкі фінансіст, заснавальнік Banque générale і стваральнік гэтак званай «сыстэмы Ло». Дзейнасьць Джона Ло адыграла пэўную ролю ў зараджэньні вучэньня фізыякратаў.

## Крыніцы

## Вонкавыя спасылкі

* Джон Ло

Катэгорыя:Нарадзіліся ў Эдынбургу
Катэгорыя:Брытанскія эканамісты
Катэгорыя:Францускія фінансісты
Катэгорыя:Міністры фінансаў Францыі
Катэгорыя:Чальцы Француская акадэміі навук
Катэгорыя:Памерлі ў Вэнэцыі
Помпа (сузор’е)

**По́мпа** (, ад ) — сузор’е ў паўднёвай частцы зорнага неба. Сузор’ сымбалізуе паветраную помпу, і было ўтворана ў XVIII стагодзьдзі на незанятай у той час плошчы нябеснай сфэры. Побач з Помпай знаходзяцца сузор’і Гідра, Компас, Ветразі і Цэнтаўр. Сузор’е найлепш бачна ўзімку і ўвесну ў паўднёвым небе, але ў беларускіх шыротах сузор’е не ўзыходзіць зусім. У межах сузор’я знаходзяцца сьпіральная галяктыка NGC 2997 і галяктыка Карлік Помпы.

## Крыніцы


Катэгорыя:Сузор’і
Катэгорыя:Паўднёвыя сузор’і
Яя Турэ

**Ньяньеры Яя Турэ** (;  13 траўня 1983 году, Буаке, Кот д’Івуар) — былы івуарыйскі футбаліст, які выступаў за на пазыцыі паўабаронцы. Гулец нацыянальнай зборнай Кот д’Івуару .

## Кар’ера
Турэ быў запрошаны ў юнацкую акадэмію клюбу «АСЭК Мімозас» у 1996 годзе паводле рэкамэндацыі свайго старога настаўніка. Далей гулец пераехаў у Эўропу, дзе спачатку два з паловай гады гуляў у бэльгійскім «Бэвэрэне». Улетку 2003 году Яя знаходзіўся на праглядзе ў лёнданскім «Арсэнале», але ўгода не адбылася, паколькі ў яго ўзьніклі праблемы з атрыманьнем працоўнай візы, а значыць «кананіры» адправілі бы яго ў арэнду, што Турэ не задавальняла. Таму ён перайшоў у данецкі «Мэталюрг», дзе адыграў паўтара году.

У 2005 годзе Турэ далучыўся да табару грэцкага клюбу «Алімпіякос». Ён атрымаў мянушку «новы Патрык Віера» ад свайго старэйшага брата. Ягоныя выступленьні былі ўражальнымі й выклікалі цікавасьць у шматлікіх клюбаў. 15 жніўня 2006 году «Алімпіякос» прадаў Турэ ў «Манака» за 4,5 млн эўра.

У 2007 годзе Турэ далучыўся да гішпанскага клюбу «Барсэлёна» за 10 млн эўра. За новы клюб Яя дэбютаваў 26 жніўня падчас гульні адкрыцьця сэзону супраць клюбу «Расінг». 2 ліпеня 2010 году Турэ падпісаў кантракт з ангельскім «Манчэстэр Сіці».

## Дасягненьні
**«Алімпіякос»**:
* Чэмпіён Грэцыі: 2006
* Уладальнік Кубка Грэцыі: 2006

**«Барсэлёна»**:
* Чэмпіён Гішпаніі: 2009, 2010
* Уладальнік Кубка Гішпаніі: 2009
* Уладальнік Супэркубка Гішпаніі: 2009
* Пераможца Лігі чэмпіёнаў: 2009
* Уладальнік Супэркубку УЭФА: 2009
* Пераможца клюбнага чэмпіянату сьвету: 2009

**«Манчэстэр Сіці»**:
* Чэмпіён Ангельшчыны: 2012, 2014, 2018
* Уладальнік Кубка Ангельшчыны: 2011
* Уладальнік Кубка футбольнай лігі: 2014, 2016
* Уладальнік Супэркубка Ангельшчыны: 2012

**Кот д’Івуар**:
* Уладальнік Кубка афрыканскіх нацыяў: 2015

## Крыніцы

## Вонкавыя спасылкі
* Профіль на афіцыйным сайце «Барсэлёны»
* Статыстыка на сайце National Football Teams
* Профіль на сайце goal.com
* Профіль на сайце soccerbase.com

Катэгорыя:Івуарыйскія футбалісты
Леан Гарэцка

**Ле́ан Гарэ́цка** (;  6 лютага 1995 году, Бохум, Нямеччына) — нямецкі футбаліст, які выступае за клюб «Баварыя» і нацыянальную зборную Нямеччыны на пазыцыі паўабаронцы.

## Кар’ера
Выхаванец акадэміі «Бохуму». 4 жніўня 2012 году дэбютаваў за «Бохум» у матчы другой Бундэсьлігі супраць каманды Дынама Дрэздэн (2:1). У хуткім часе Леан Гарэцка стаўся ключавым гульцом каманды й ужо восеньню 2012 году было вядома пра інтарэс да яго з боку мадрыдзкага «Рэалу», на той момант Гарэцка правёў у другой Бундэсьлізе ўжо 10 матчаў, у якіх забіў 1 гол. Усяго ў сваім дэбютным сэзоне ў другой Бундэсьлізе Гарэцка правёў 32 матчы, у якіх забіў 4 галы й аддаў 5 галявых перадач, акрамя таго правёў 4 матчы ў Кубку Нямеччыны, у якіх аддаў 2 галявыя перадачы. Летам 2013 году Гарэцка стаў трансфэрнай цэльлю мностваў клюбаў Бундэсьлігі, у чэрвені 2013 узьнікла інфармацыя аб тым, што Гарэцка ўжо заключыў кантракт з «Шальке-04», але «Бохум» адмовіўся прадаваць гульца.

30 чэрвеня 2013 году Леан Гарэцка перашоў у «Шальке-04» за 2,75 мільёны эўра.

## Міжнародная кар’ера
Гарэцка гуляў за зборныя Нямеччыны розных узростаў. 24 жніўня 2011 году дэбютаваў за юнацкую зборную Нямеччына (да 17) у матчы супраць зборнай Турэччыны (4:0). Усяго за зборную да 17 гадоў правёў 27 матчаў і забіў 5 галоў. 14 жніўня 2012 году дэбютаваў за юнацкую зборную Нямеччына (да 19) у матчы супраць зборнай Шатляндыі.

Срэбны прызэр летніх Алімпійскіх гульняў 2016 году.

## Дасягненьні
**«Баварыя»**:
* Чэмпіён Нямеччыны: 2019, 2020, 2021, 2022, 2023, 2025
* Уладальнік Кубка Нямеччыны: 2019, 2020
* Уладальнік Супэркубка Нямеччыны: 2018, 2020, 2021, 2025
* Пераможца Лігі чэмпіёнаў: 2020
* Уладальнік Супэркубка УЭФА: 2020
* Пераможца клюбнага чэмпіянату сьвету: 2020

**Нямеччына**:
* Срэбны прызэр Алімпійскіх гульняў: 2016

## Крыніцы

## Вонкавыя спасылкі
* Профіль на афіцыйным сайце «Шальке 04»
* Профіль на афіцыйным сайце «Бохума»
* Профіль на сайце Fussballdaten.de
* Профіль на сайце Transfermarkt.de
* Профіль на сайце Kicker.de

Катэгорыя:Нямецкія футбалісты
Катэгорыя:Нямецкія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2016 году
Катэгорыя:Прызэры летніх Алімпійскіх гульняў 2016 году
Такога няма нідзе

«**Такога няма нідзе**» — музычная складанка 2009 году з 11 песьняў аўтарства Лявона Вольскага, прысьвечаная 1960-м гадам. Выданьне на 2 кружэлках (CD і DVD) зьмяшчала таксама 11 відэакліпаў песьняў, песьню «Дай мне знак», тэксты і акорды песьняў, фотагалерэю са здымак і інтэрвію з удзельнікамі (Віталь Артыст, Павал Булатнікаў, Уладзімер Пугач, Руся, Алег Хаменка і Ганна Хітрык).

## Зьмест

## Крыніцы

## Вонкавыя спасылкі
* Такога няма нідзе (CD + DVD)
* Кліпы

Катэгорыя:Беларускія музычныя складанкі
Маліна (неадназначнасьць)

Назву **Маліна** маюць:

* Маліна — род расьлін сямейства ружавых
* Маліна — вёска ў Круглянскім раёне Магілёўскай вобласьці Беларусі
Аален (футбольны клюб)

«**Аален**» () — нямецкі спартовы й футбольны клюб з аднайменнага гораду. Акрамя футболу дзейнічаюць сэкцыі гімнастыкі, настольнага тэнісу й чырлідынгу.

## Вонкавыя спасылкі
* Афіцыйны сайт

Катэгорыя:Аален
Opeth

**Opeth** — швэдзкі прагрэсіў-мэтал гурт з Стакгольму, створаны ў 1990 годзе. Галоўнай творчай і рухальнай сілай, нягледзячы на зьмены ў складзе, зьяўляецца вакаліст, гітарыст і аўтар песень Мікаэль Окерфэльт. На працягу ўсяго творчага шляху ў сваіх, часта доўгіх, кампазыцыях Opeth злучала прагрэсіўныя, народныя, блюзавыя, клясычныя і джазавыя рысы; у раньняй творчасьці адзначаецца вельмі моцны ўплыў блэк- і дэт-мэталу. Многім песьням уласьцівыя ўстаўкі з выкарыстаньнем акустычнай гітары, рэзкая зьмена дынамікі, выкарыстаньне як чыстых сьпеваў, гэтак і гроўлінгу. Па выхадзе кожнага зь першых чатырох альбомаў Opeth рэдка давалі канцэрты, але пасьля альбому *[[Blackwater Park]]* (2001) гурт адзначыўся некалькімі сусьветнымі турамі ў падтрымку сваіх альбомаў.

Opeth выпусьцілі 10 студыйных альбомаў, тры канцэртныя DVD і тры канцыэртныя альбомы (два зь якіх ідуць разам з DVD), а таксама два бокс-сэта. Першы альбом — *[[Orchid (альбом)|Orchid]]* — выйшаў у 1995 годзе. Гурт прадаў больш як 1,5 млн альбомаў і DVD.

## Удзельнікі

### Цяперашні склад
* Мікаэль Окерфэльт — асноўны вакал, гітара (ад 1990), бас-гітара (1997)
* Мартын Мэндэс — бас-гітара (ад 1997)
* Мартын Аксэнрот — ударныя, пэркусія (ад 2006)
* Фрэдрык Окесан — гітара, бэк-вакал (ад 2007)
* Ёакім Свальбэрг — клявішныя, сынтэзатары, бэк-вакал, пэркусія (ад 2011)

## Дыскаграфія

### Студыйныя альбомы
* *[[Orchid (альбом)|Orchid]]* (1995)
* *[[Morningrise]]* (1996)
* *[[My Arms, Your Hearse]]* (1998)
* *[[Still Life (альбом Opeth)|Still Life]]* (1999)
* *[[Blackwater Park]]* (2001)
* *[[Deliverance (альбом Opeth)|Deliverance]]* (2002)
* *[[Damnation]]* (2003)
* *[[Ghost Reveries]]* (2005)
* *[[Watershed (альбом Opeth)|Watershed]]* (2008)
* *[[Heritage (альбом Opeth)|Heritage]]* (2011)
* *[[Pale Communion]]* (2014)
* *[[Sorceress]]* (2016)
* *[[In Cauda Venenum]]* (2019)
* *The Last Will and Testament* (2024)

## Крыніцы

## Вонкавыя спасылкі
* Афіцыйны сайт 


Катэгорыя:Музычныя гурты, якія зьявіліся ў 1990 годзе
Катэгорыя:Музычныя гурты стылю прагрэсіў-мэтал
Інгальштат-04 (футбольны клюб)

«**Інгальштат-04**» () — нямецкі футбольны клюб зь Інгальштату. Клюб быў заснаваны 5 лютага 2004 году, хатнія матчы праводзіць на арэне «Аўдзі-Шпортпарк», якая мае ўмяшчальнасьць 15 тысячаў гледачоў. Клюб быў утвораны шляхам зьліцьця ў 2004 годзе двух мясцовых клюбаў.

## Вонкавыя спасылкі
* Афіцыйны сайт

Катэгорыя:Інгальштат
Стыпэндыя

**Стыпэндыя** — штомесячная грашовая дапамога, якая выдаецца студэнтам ВНУ (дзённая форма навучаньня), навучэнцам сярэдніх спэцыяльных навучальных установаў, асьпірантам і г. д. Студэнтам і асьпірантам, якія дасягнулі асаблівых посьпехаў у вучобе й навукова-дасьледчай працы, назначаюцца павышаныя імянныя стыпэндыі (устанаўліваюцца ў памяць выбітных дзеячоў дзяржавы, навукі, культуры).

## Літаратура
* 

Катэгорыя:Вышэйшая адукацыя
Катэгорыя:Сярэдняя прафэсійная адукацыя
Катэгорыя:Студэнцтва
Зандгаўзэн (футбольны клюб)

«**Зандгаўзэн**» — нямецкі футбольны клюб з аднайменнага гораду. Гуляе ў другой Бундэсьлізе. У сэзоне 2011—2012 гадоў клюб дамогся перамогі ў розыгрышы трэцяй Бундэсьлігі й выйшаў у другую Бундэсьлігу. У сваім дэбютным сэзоне ў другой Бундэсьлізе каманда заняла 17 месца й павінна была апусьціцца дывізіёнам ніжэй, але ад вылету выратавала тое, што «Дуйсбург» на сэзон 2013—2014 гадоў у другой Бундэсьлізе ня быў ліцэнзаваны, таму «Зандгаўзэн» застаўся ў лізе.

## Дасягненьні
* **[[Бундэсьліга 3|Чэмпіён трэцяй Бундэсьлігі]]**: 2012

## Вонкавыя спасылкі
* Афіцыйны сайт

Катэгорыя:Зандгаўзэн
Гаймарыт

**Гаймарыт** (верхнясківічны сінусіт) — запаленьне сьлізьніцы  . Назоў ад прозьвішча лекара , які ўпершыню апісаў прыкметы хваробы ў ХVІI стагодзьдзі. Выклікаецца парушэньнем ачышчэньня пазухаў праз ацёк сьлізьніцы. Ускладненьне вядзе да запаленьня мазгавой абалонкі (мэнінгіт).

## Папярэджаньне
Хваробу прадухіляе лячэньне карыесу зубоў і запаленьня ў роце (парадантыт), змазваньне ноздраў супрацьмікробным сродкам (аксалінавая мазь і мэнтолавы алей) перад выхадам на вуліцу ў халодную пару.

## Чыньнікі
Разьвіцьцю хваробы спрыяе насмарк, інфэкцыя (грып і шкарлятына), карыес верхніх зубоў, парушэньне насавога дыханьня праз адэноіды, пераахаладжэньне.

## Праявы
Хвароба выяўляецца праз агульную слабасьць, закладзенасьць носа, адчуваньне ціску і напругі ў вобласьці вачэй, шчок і верхняй сківіцы, боль у вобласьці каляносных пазухаў, галаўны боль пры кашлі, чханьні і нахіле галавы. Адзначаецца павышэньне тэмпэратуры цела і гнойныя выдзяленьні з носа.

## Крыніцы

Катэгорыя:Захворваньні
Гамэльстад

**Гамэльста́д** (, з 1987 афіцыйна *Гамэльстадэн*, даслоўна «Стары горад» (маецца на ўвазе Люлеа) — мястэчка на поўначы Швэцыі, у складзе камуны Люлеа, у некалькіх кілямэтрах на захад ад яе адміністрацыйнага цэнтру. Насельніцтва 4 960 чалавек (2010). Разьмешчаны вакол сярэднявечнай царквы цэнтар мястэчка ўключаны ў Сьпіс Сусьветнай спадчыны ЮНЭСКО.
## Гісторыя
Тысячу гадоў таму ўзровень мора быў на 10 мэтраў вышэй, і на месцы сучаснага ўзгорку Гамэльстаду была толькі невялічкая выспа. У пачатку XIV стагодзьдзя тут узьнікае гандлёвае месца. У 1323 годзе, каб замацаваць за сабою гэтыя тэрыторыі, Швэдзкая дзяржава накіроўвае сюды шляхту і духавенства зь Сярэдняй Швэцыі. Ужо ў 1339 годзе ў Люлеа, пачаткам якога і быў Гамэльстад, была пабудавана драўляная царква. Такім чынам, у сучасным Нарботэне пачынаюць дзейнічаць швэдзкая сыстэма падаткаў, законы і царква. У XV стагодзьдзі была пабудавана каменная царква Недэрлюлеа (Ніжняга Люлеа), якая добра захавалася да нашага часу. У 1621 годзе кароль Густаў II Адольф заснаваў тут горад — Люлеа, аднак ужо ў 1649 годзе было вырашана перанесьці яго на ўсход. З таго часу Стары Люлеа стаў называцца проста Стары горад — Гамэльстад. З 1863 да 1968 Гамэльстад быў цэнтрам камуны Недэрлюлеа: у гэты час вакол Царкоўнага мястэчка ўзьніклі новыя кварталы. У 1969 мястэчка ўвайшло ў склад камуны Люлеа.

## Царкоўнае мястэчка

Г.зв. *Царкоўнае мястэчка* Гамэльстаду ўзьнікла вакол каменнай царквы *Недэрлюлеа чурка* XV стагодзьдзя. Акрамя самой царквы, яно ўключае 408 хатак, падзеленых на 553 пакоі, якія былі прызначаны для сялянаў якія прыязджалі з далёкіх хутароў і пасяленьняў на нядзельную царкоўную службу, каб ім было дзе спыніцца.

## Крыніцы

Катэгорыя:Люлеа
Мікіта Шугункоў

**Мікіта Шугункоў** (нарадзіўся 17 красавіка 1992 году) — беларускі футбаліст, нападнік ігуменскага «Коласа».

## Кар’ера
Дарослую кар’еру пачаў у складзе наваполацкага «Нафтана», дзе выступаў за дубль. У Найвышэйшай лізе дэбютаваў 13 лістапада 2010 году, выйшаўшы на замену ў матчы супраць менскага «Партызана» (4:4). У сэзоне 2011 году гуляў за дубль, а на наступны год быў аддадзены ў арэнду «Віцебску», дзе трывала зьяўляўся ў складзе. У сэзоне 2013 году вярнуўся ў «Нафтан» і стаў часьцей зьяўляцца ў складзе, звычайна выходзячы на замену. У кастрычніку 2013 году асноўны нападнік навапалачанаў Ігар Крывабок атрымаў дыскваліфікацыю, і Мікіта замяніў яго на вастрыні атакі. Гуляючы ў пачатковым складзе, 27 кастрычніка 2013 году забіў свой першы гол у Найвышэйшай лізе, якім прынёс перамогу над «Менскам» (2:1).

У 2014—2016 гадах трывала гуляў за першую каманду «Нафтана», пераважна выходзячы на замену. У студзені 2017 году накіраваўся ў стан бабруйскай «Белшыны» і ў лютым падпісаў кантракт. Пачынаў сэзон 2017 году ў першай адзінаццатцы бабруйчанаў, але ўлетку страціў месца ў першым складзе і пачаў толькі зрэдку выходзіць на замену. Па заканчэньні сэзону ў сьнежні 2017 году пакінуў Бабруйск. У пачатку 2018 году вярнуўся ў «Нафтан», дзе правёў сэзон 2019 году. У студзені 2019 году знаходзіўся на праглядзе ў магілёўскім «Дняпры», аднак не падышоў камандзе і ў лютым узмоцніў склад «Смаргоні». У кастрычніку 2019 году паводле пагадненьня бакоў пакінуў смаргонскі клюб.

У пачатку 2020 году трэнаваўся з магілёўскім «Дняпром», а пазьней далучыўся да «Воршы», у складзе якой пачаў сэзон 2020 году і стаў асноўным нападнікам каманды. У студзені 2021 году зноў трэнаваўся з «Дняпром», у сакавіку пасьля прагляду склаў кантракт зь петрыкаўскім «Шахцёрам». Пакінуў «Шахцёр» у ліпені 2021 году. У пачатку 2022 году далучыўся да віцебскага «Вялеса-2020», а сэзон 2023 году пачаў у складзе ігуменскага «Коласа».

## Статыстыка

## Крыніцы

## Вонкавыя спасылкі
* Статыстыка «ПБ-Инфо»

Катэгорыя:Беларускія футбалісты
Катэгорыя:Футбалісты клюбу «Нафтан» Наваполацак
Катэгорыя:Футбалісты клюбу «Віцебск»
Катэгорыя:Футбалісты клюбу «Белшына» Бабруйск
Катэгорыя:Футбалісты клюбу «Смаргонь»
Катэгорыя:Футбалісты клюбу «Ворша»
Катэгорыя:Футбалісты клюбу «Шахцёр» Петрыкаў
Катэгорыя:Футбалісты клюбу «Вялес-2020» Віцебск
Катэгорыя:Футбалісты клюбу «Колас» Ігумен
Максім Рыбакоў

**Максім Рыбакоў** (нарадзіўся 23 ліпеня 1993 году) — беларускі футбаліст, паўабаронца шклоўскага «Спартака».

## Кар’ера
Навучаўся ў адмысловай футбольнай клясе Менскай сувораўскай вучэльні. З 2010 году гуляў за «Спартак» з роднага Шклова ў Другой лізе і чэмпіянаце вобласьці. У 2011 годзе далучыўся да магілёўскага «Дняпра», дзе пачаў выступаць за дубль. Паводле вынікаў сэзону 2011 году «Дняпро» выбыў у Першую лігу і дубль быў расфармаваны. Максім пачаў гуляць за фарм-клюб «Дняпро-2» у Другой лізе, дзе у 35 матчах адзначыўся 15 галамі. Па вяртаньні магілёўскага клюбу ў элітны дывізіён у 2013 годзе зноў выступаў за дубль, але часам прыцягваўся да асноўнай каманды. У канцы 2014 году зьяўляўся ў стартавым складзе магіляўчанаў, аднак паводле вынікаў сэзону «Дняпро» зноў выбыў у Першую лігу.

У 2015—2016 гадах гуляў за магілёўскую каманду ў Першай лізе, звычайна выходзячы на замену. Паводле вынікаў сэзону 2016 году дапамог клюбу вярнуцца ў Найвышэйшую лігу. У сьнежні 2016 году падоўжыў кантракт з магіляўчанамі на адзін год. У сэзоне 2017 году ня меў трывалага месца ў асноўным складзе, часам заставаўся на лаўцы запасных.

У студзені 2018 году пакінуў «Дняпро» і неўзабаве стаў гульцом «Белшыны». Пачынаў сэзон у першай адзінаццатцы, але пазьней атрымаў траўму і зь ліпеня да канца сэзону не зьяўляўся на полі. У студзені 2019 году падоўжыў кантракт зь «Белшынай». Сэзон 2019 году амаль цалкам прапусьціў праз траўмы. Толькі ў лістападзе зноў зьяўляўся на полі.

У студзені 2020 году зноў далучыўся да «Дняпра». Стаў асноўным гульцом каманды і дапамог ёй перамагчы ў Другой лізе. У студзені 2021 году падоўжыў кантракт з магілёўскім клюбам. У сэзоне 2021 году заставаўся асноўным гульцом магіляўчанаў. У студзені 2022 году пакінуў «Дняпро» і завяршыў прафэсійную кар’еру, у якасьці аматара пачаў выступаць за шклоўскі «Спартак».

## Статыстыка

## Крыніцы

## Вонкавыя спасылкі
* Статыстыка «ПБ-Инфо»

Катэгорыя:Беларускія футбалісты
Катэгорыя:Футбалісты клюбу «Дняпро» Магілёў
Катэгорыя:Футбалісты клюбу «Белшына» Бабруйск
Катэгорыя:Футбалісты клюбу «Спартак» Шклоў
Павал Бардукоў

**Павал Бардукоў** ( 10 красавіка 1993 году) — беларускі футбаліст, паўабронца «Воршы».

## Кар’ера
У 2009 годзе пачаў выступаць за дубль магілёўскага «Дняпро». На наступны год замацаваўся ў дублі, а ў cэзоне 2011 году дэбютаваў у Найвышэйшай лізе. Паводле вынікаў cэзону 2011 году «Дняпро» выбыў у Першую лігу і дубль быў расфармаваны. Павал пачаў выступаць за фарм-клюб «Дняпро-2» у Другой лізе. Па вяртаньні магілёўскага клюбу ў элітны дывізіён у 2013 годзе зноў пачаў выступаць за дубль, часам прыцягваўся да асноўнай каманды. У лютым 2014 году на два гады падоўжыў кантракт з клюбам. У другой палове 2014 году замацаваўся ў пачатковым складзе магілёўцаў, аднак паводле вынікаў cэзону «Дняпро» зноў страціла месца ў найвышэйшым дывізіёне.

У 2015—2016 гадах быў трывалым гульцом асновы магілёўскай каманды ў Першай лізе. Паводле вынікаў cэзону 2016 году дапамог клюбу вярнуцца ў Найвышэйшую лігу. У сьнежні 2016 году падоўжыў кантракт з магілёўцамі на адзін год. У cэзоне 2017 году ня меў трывалага месца ў асноўным складзе, часам заставаўся на лаўцы запасных. Зь лета 2018 году замацаваўся ў стартавым складзе, але ня здолеў выратаваць каманду ад вылету ў Першую лігу. У лютым 2019 году стала вядома пра аб’яднаньне «Дняпра» зь менскім «Промнем». Паўлу не знайшлося месца ў аб’яднанай камандзе, і неўзабаве ён выправіўся на прагляд у бабруйскую «Белшыну». У сакавіку 2019 году афіцыйна пакінуў «Дняпро» і пазьней узмоцніў склад бабруйскага клюбу. Спачатку чаргаваў выхады ў першай адзінаццатцы і на замену, а зь верасьня трывала замацаваўся ў асноўным складзе і дапамог клюбу вярнуцца ў Найвышэйшую лігу.

У лютым 2020 году падоўжыў кантракт зь «Белшынай». Пачынаў cэзон 2020 году ў пачатковым складзе, пазьней пачаў радзей зьяўляцца на полі. У сьнежні 2020 году пакінуў бабруйскі клюб. У студзені 2021 году трэнаваўся з магілёўскім «Дняпром» і ў лютым падпісаў зь ім кантракт. Спачатку звычайна выступаў у стартавым складзе, зь ліпеня пачаў пераважна заставацца на лаўцы запасных ці выходзіць на замену. У студзені 2022 году падоўжыў пагадненьне з магілёўскім клюбам. У cэзоне 2022 году рэгулярна зьяўляўся ў складзе каманды ў Найвышэйшай лізе. У сьнежні 2022 году падоўжыў кантракт з магілёўскім клюбам. Паводле вынікаў cэзону 2023 году дапамог камандзе вярнуцца ў Найвышэйшую лігу. У студзені 2024 году зноў падоўжыў пагадненьне з «Дняпром», зрабіўшы тое самае і праз год. У пачатку 2026 году прыяднаўся да «Воршы».

## Статыстыка

## Крыніцы

## Вонкавыя спасылкі
* Профіль на сайце «Дняпра»
* Статыстыка «ПБ-Инфо»

Катэгорыя:Беларускія футбалісты
Антон Бадзелька

**Антон Бадзелька** (нарадзіўся 19 лістапада 1994 году) — колішні беларускі футбаліст, нападнік.

## Кар’ера
У студзені 2014 году кантракт з «Дняпром» быў скасаваны па ўзаемнай згодзе.

## Крыніцы

## Вонкавыя спасылкі
* Статыстыка «ПБ-Инфо»

Катэгорыя:Беларускія футбалісты
Катэгорыя:Футбалісты клюбу «Дняпро» Магілёў
Падгалянскі аўчуган

**Падгаля́нскі аўчуга́н** — сабачы завод, выведзены валаскімі (румынскімі) пастухамі ў Татранскіх горах у паўднёвай Польшчы.

Падгалянскія аўчуганы лічацца пераважна . Іхні інстынкт, прывіты стагодзьдзямі, — абарона статку, хоць яны лёгка дрэсіруюцца для пражываньня сярод людзей. Таксама гэтыя сабакі — добрыя таварышы і ахоўнікі. Ня ў іхняй натуры нападаць, болей адводзіць пагрозу праз застрашэньне. Гучна брэшуць. У адрозьненьне ад іншых горных заводаў (кувасаў, пірэнэйскіх горных ці марэмскіх аўчуганаў) меней адчужаныя, лепей падрыхтаваныя да гадоўлі і ня так адамашненыя, як некаторыя зь іхніх блізкіх заводаў.

## Экстэр’ер
Сярэдняя вышыня самцоў 66—71&nbsp;см, саміцаў — 60—66&nbsp;см. Сярэдняя вага — 36—59 кг. Вылучаюцца густой чыста-белым двухслойным мехам. Покрыў звычайна просты, хоць часам можа кудрыцца.

## Вонкавыя спасылкі

Катэгорыя:Польскія сабачыя заводы
Катэгорыя:Працоўныя сабакі
Катэгорыя:Малосы
Sberbank Slovensko

**Sberbank Slovensko**, a. s. () — банк у Славаччыне. Галоўны акцыянэр — аўстрыйскі Sberbank Europe AG (100% бэнэфіцыяр — расейскі «Сбербанк»).

## Мінуўшчына
Пасьля таго, як у 2012 року расейскі «Сбербанк» выкупіў 100% акцыяў Volksbank International, славацкае аддзяленьне Volksbank Slovensko, a.s. 15 лютага 2013 было перайменаванае ў Sberbank Slovensko, a.s.

## Дзейнасьць
«Сбэрбанк» мае 41 аддзяленьне, 16 зь якіх — у Браціславе.

## Глядзіце таксама
* БПС-Сбербанк

## Крыніцы

## Вонкавыя спасылкі
* Афіцыйная бачына
* Зьвесткі на бачыне Нацыянальнага банку Славаччыны

Катэгорыя:Банкі Славаччыны
Катэгорыя:Зьявіліся ў 1991 годзе
Олдржых Вэлен

**О́лдржых Вэ́лен** (), пры нараджэньні **Олдржых Волек** (; 15 верасьня 1921, Брно-Тураны, Чэхаславаччына — 4 траўня 2013) — чэскі актор. Тэлегледачам вядомы дзякуючы пасьпяховаму тэлесэрыялу «Не судзіце Славаччыну» паводле аднайменнае кнігі Здэнэка Галушкі, дзе ён выканаў адну з галоўных роляў разам з папулярным славацкім акторам Ёзэфам Кронэрам.

## Жыцьцяпіс
Скончыўшы гімназію і кансэрваторыю ў Брне, пэўны час іграў у тэатры ў Чэскіх Будзяёвіцах, які пазьней быў гвалтоўна пераселены нацыстамі ў Табар. Падчас нацысцкай акупацыі Олдржых Вэлен пэўны час быў увязьнены ў Коўніцкім інтэрнаце (Брно), які ў часе Другой сусьветнай вайны выконваў функцыі асноўнай мараўскай вязьніцы брненскага гестапа.

Цягам шаснаццаці гадоў працаваў у тэатры ў Оламаўцы, некалькі гадоў быў таксама сябрам акторскага калектыву кінастудыі Barrandov, выступаў у легендарным  ў Празе.

Быў вельмі пасьпяховым акторам, за сваё жыцьцё згуляўшы ў амаль 300 фільмах, у тым ліку ў 5 сэрыях сэрыялу «Хамяк у начной кашулі» і ў 5 сэрыях «Вяртаньня Арабэлі».

## Крыніцы

### Вонкавыя спасылкі
* Біяграфія і фільмаграфія 
* Чэхаславацкая фільмавая база зьвестак 
* Kinobox.cz 

Катэгорыя:Нарадзіліся ў Брно
Катэгорыя:Чэскія акторы
Хлевішча

**Хле́вішча** — вёска ў Камянецкім раёне Берасьцейскай вобласьці, уваходзіць у Вярховіцкі сельсавет.

Хлевішча месьціцца за 34&nbsp;км на паўночны захад ад Камянцу, за 56&nbsp;км на поўнач ад Берасьця, за 12&nbsp;км на поўнач ад чыгуначнай станцыі Высока-Літоўск (лінія Берасьце&nbsp;— Беласток). За 500&nbsp;м на паўночны захад ад вёскі праходзіць дзяржаўная мяжа Беларусі з Польшчай. Празь вёску праходзіць мясцовая аўтадарога Н-349 (Вярховічы&nbsp;— Пагранічная).

## Гісторыя
* 1566: вёска Хлевішча (сяло Хлявіскае) упершыню ўзгадваецца ў рэвізіі Берасьцейскага староства ў складзе Палавецкага войтаўства Мілейчыцкай воласьці Берасьцейскага павету Берасьцейскага ваяводзтва Вялікага Княства Літоўскага. Жыхары паселішча належалі да катэгорыі дзяржаўных (вялікакняскіх) сялянаў.
* 1667: кароль польскі і вялікі князь літоўскі Ян II Казімер падараваў Мілейчыцкаму касьцёлу ў валоданьне 24 населеныя валокі ў вёсцы Хлевішча.
* 1699: кароль польскі і вялікі князь літоўскі Аўгуст ІІ Моцны пацьвердзіў Мілейчыцкаму касьцёлу права валоданьня землямі ў Хлевішчах.
* 1778: збудавана драўляная ўніяцкая царква. Магчыма, яна была названа ў гонар Сьвятой Ганны. Сяло належала да ўніяцкай парафіі Міхала Арханёла. Царква месьцілася каля в. Голя.
* 1795: у выніку трэцяга падзелу Рэчы Паспалітай паселішча апынулася ў складзе Расейскай імпэрыі.
* сярэдзіна XIX стагодзьдзя: вёска казённага маёнтку Хлевішча.
* 1857: паводле 10-й рэвізіі 304 рэвіскія душы.
* 2-я палова XIX стагодзьдзя: вёска ў Палавецкай воласьці Берасьцейскага павету Гарадзенскай губэрні Расейскай імпэрыі.
* 1864: будынак храма перароблена на праваслаўную Аляксандра-Неўскую царкву.
* 1897: паводле перапісу ў вёсцы 73 двары, 490 жыхароў, царква, хлебазапасная крама, 3 ветраныя млыны, кузьня.
* 1905: 498 жыхароў.
* 1921: у выніку польска-савецкай вайны паводле Рыскай мірнай дамовы ў складзе Польшчы, вёска ў Палавецкай гміне Берасьцейскага павету Палескага ваяводзтва.
* Пач. 1920-х гг.: царква ў в. Хлевішча загінула ў выніку пажару. Выратаваны абраз Божай Маці.
* 1928: Палавецкая гміна скасавана: вёска Хлевішча перададзена ў склад Вярховіцкай гміны.
* 1939: у выніку пакту Молатава — Рыбэнтропа ў складзе Берасьцейскай вобласьці БССР.
* 1940: вёска ў Бушміцкім сельсавеце Кляшчэльскага раёну Берасьцейскай вобласьці.
* 1941—1945: цягам Другой сусьветнай вайны на франтах загінулі 5 жыхароў вёскі.
* 1945: у Высокаўскім раёне.
* 1945—1948: паселішча знаходзілася ў складзе Польшчы. Вернутае БССР у выніку ўдакладненьня савецка-польскай дзяржаўнай граніцы.
* 1948: у пачатковай школе 68 вучняў.
* 1950: 69 двароў, 267 жыхароў, калгас імя Вярхоўнага Савету СССР.
* 1960: 370 жыхароў.
* 1962: у Камянецкім раёне.
* 1968: у Вярховіцкім сельсавеце.
* 1970: у калгасе імя Дзяржынскага.

## Гаспадарка і насельніцтва
* XX стагодзьдзе: 1970 год — 224 жыхары; 1999 год — 63 жыхары
* XXI стагодзьдзе: 2005 год — 32 гаспадаркі, 56 жыхароў; 2010 год — 40 жыхароў

## Інфраструктура
СВК «Агра-Ніва».

## Крыніцы

## Літаратура
*  С.&nbsp;94.

## Вонкавыя спасылкі

* Надвор’е ў вёсцы Хлевішча

Катэгорыя:Вярховіцкі сельсавет
Катэгорыя:Населеныя пункты Камянецкага раёну
Карльсруэ (футбольны клюб)

«**Карльсруэ**» () — спартовы клюб зь Нямеччыны з аднайменнага гораду. Заснаваны 6 чэрвеня 1894 году. Чэмпіён Нямеччыны (1909), двухразовы ўладальнік Кубка Нямеччыны, уладальнік (1996) і фіналіст (1995) Кубка Інтэртота.

## Гісторыя
Да 1952 году каманда звалася «Фэнікс», затым каманад аб’ядналася з ФК «Мюльбург» і слова «Фэнікс» захавалася ў новай назьве дагэтуль у якасьці прыстаўкі да поўнага найменьня новага клюбу (*Karlsruher Sport-Club Muhlburg-Phonix e.V.*).

У сэзоне 2012—2013 гадоў у трэцяй лізе «Карльсруэ» перамог і выйшаў у Бундэсьлігу 2, прычым выдатнай гульнёй вызначыўся гулец «Карльсруэ» Хакан Чалганоглу, які правёў 36 матчаў, забіў 17 галоў, аддаў 12 галявых перадач і заняў чацьвертае месца ў сьпісе найлепшых бамбардзіраў трэцяй лігі, акрамя таго быў названы найлепшым гульцом трэцяй лігі.

## Дасягненьні
* Чэмпіён Нямеччыны: 1909
* Уладальнік Кубка Нямеччыны (2): 1955, 1956
* Фіналіст Кубка Інтэртота: 1995
* Уладальнік Кубка Інтэртота: 1996
* Чэмпіён другой Бундэсьлігі: 2007
* Чэмпіён трэцяй Бундэсьлігі: 2013

## Вонкавыя спасылкі
* Афіцыйны сайт

Катэгорыя:Карльсруэ
Шашэйны роварны спорт

**Шашэйны вэляспорт** — адна з дысцыплінаў роварнага спорту, гонкі па дарогах зь цьвёрдым пакрыцьцём на шашэйных роварах. Алімпійская дысцыпліна з 1896 году.

Шашэйны роварны спорт адносіцца да летніх відаў спорту, сэзон стартуе раньняй вясной і заканчваецца ўвосень. Найболей прэстыжныя спаборніцтвы праходзяць у пэрыяд з сакавіка па кастрычнік.

Гісторыя шашэйнага вэляспорту пачалася ў 1868 годзе, а першая буйная вэлягонка, «бабуля ўсіх аднадзёнак» — Льеж — Бастонь — Льеж, праводзіцца пачынаючы з 1892. Большасьць самых вядомых і прэстыжных у наш час гонак зьявілася ў канцы 19 — пачатку 20 стагодзьдзяў.

Зьяўляецца найбольш папулярнай і разьвітай у камэрцыйным пляне дысцыплінай вэляспорту. Асабліва папулярны ў Эўропе, дзе праходзяць найважнейшыя шашэйныя вэлягонкі: легендарныя клясычныя аднадзёнкі й гранд туры.

Спаборніцтвы падзяляюцца на групавыя гонкі й гонкі з паасобным стартам. Па клясыфікацыі UCI вэлягонкі падзяляюцца на розныя катэгорыі, якія маюць лікавыя пазначэньні. З 2009 году гонкі вышэйшай катэгорыі, падведамныя UCI, уваходзяць у Пратур, а гонкі, якія належаць арганізатарам гранд тураў, складаюць сэрыю Манумэнтаў роварнага спорту. Па выніках выступаў на ўсіх спаборніцтвах раварысты атрымліваюць балы ў Рэйтынг UCI.

## Крыніцы й заўвагі

Катэгорыя:Віды спорту
Выразная грань

**«Выразная грань»** () — падкультура гардкор-панку, якую заснавалі ў лютым 1981 году паводле аднайменнага назову сваёй песьні музыкі амэрыканскага гурта «Малазначная Пагроза» (анг. Minor Threat; Вашынгтон).

Прадугледжвае адмову ўжываньня наркотыкаў, у тым ліку алькаголю і тытуню, і пераборлівасьць у плоцевых сувязях. У скароце па-анг. *sXe*, які сталі выкарыстоўваць на вопратцы і татуіроўках, крыж займеў значэньне добраахвотнай трайной адмовы: ня піць, не паліць і ня весьці распусны лад жыцьця. На пачатку 1990-х гадоў падкультура пашырылася на Паўночную і Ўсходнюю Эўропу, Паўднёвую Амэрыку ў сувязі з канцэртнымі выступамі адпаведных амэрыканскіх гуртоў.

## Песьня

У лютым 1981 г. амэрыканскі панк-гурт «Малазначная Пагроза» (анг. Minor Threat) выдаў пробны міні-альбом «Першая дэма-стужка» (анг. First Demo Tape) з 8 песьняў, 6-я зь якіх называлася «Выразная грань» (анг. Straight Edge). Песьню, якая мела працягласьць у 46 сэкундаў, склаў вакаліст гурта Ян Макай (нар. 1962). У чэрвені 1981 г. «Выразная грань» стала 4-й з 8-і песьняў міні-альбому «Малазначная пагроза» (Minor Threat). У сакавіку 1984 г. выйшаў аднайменны студыйны зборнік з 12 песьняў, куды «Выразная грань» зноў патрапіла.

## Мінуўшчына
На пачатку 1980-х гадоў да падкультуры «Выразная грань» далучыліся амэрыканкія панк-гурты «Стан Трывогі» (анг. State of Alert; 1980—1981, Вашынгтон), «Урадавы Выпуск» (анг. Government Issue; 1980—1989, Вашынгтон), «Вера» (анг. The Faith; 1981—1983, Вашынгтон), «7 сэкундаў» (анг. 7 Seconds; засн. 1980, штат Нэвада), «Дэкантроль Сыстэмы Грамадзтва» («ДСГ»; анг. Society System Decontrol [SSD]; 1981—1985, Бостан), «Ведамства Моладзевых Паслуг» («ВМП»; анг. Department of Youth Services [DYS]; засн. 1981, Бостан) і «Адмоўныя Вынікі» (анг. Negative FX; засн. 1981, Бостан).

У 21-м стагодзьдзі «Выразнай грані» прытрымліваліся амэрыканскія панк-гурты «Чэмпіён» (анг. Champion; 198099—2006, Сіетл), «Прыземленыя Дашчэнту» (анг. Down to Nothing; засн. 2000, штат Вірджынія), «Абдымкі Сёньня» (анг. Embrace Today; 1998—2006, Бостан), «Маем Адвагу» (анг. Have Heart; 2002—2009, штат Масачусэтс) і «Скідваньне» (анг. Throwdown; засн. 1997, штат Каліфорнія). 

## Крыніцы

## Вонкавыя спасылкі
* PoisonFree.com
* 

Катэгорыя:Культура ЗША
Катэгорыя:Субкультуры
Катэгорыя:Панк-рок
Катэгорыя:Музычныя субкультуры
Катэгорыя:Рух цьвярозасьці
Вакер Інсбрук

«**Ва́кер**» () — аўстрыйскі футбольны клюб з гораду Інсбруку. Заснаваны ў 2002 годзе.

## Вонкавыя спасылкі
* Афіцыйны сайт

Катэгорыя:Інсбрук
Грушава

Назву **Грушава** маюць:

* Грушава — вёска ў Кобрынскім раёне Берасьцейскай вобласьці
* Грушава — вёска ў Чашніцкім раёне Віцебскай вобласьці
* Грушава — пасёлак у Крычаўскім раёне Магілёўскай вобласьці
Валер Карбалевіч

**Вале́р Карбале́віч** (нарадзіўся 20 студзеня 1955 году, станцыя Паназырова, Кастрамская вобласьць, РСФСР) — беларускі палітоляг, журналіст і публіцыст.

## Біяграфія
Скончыў гістфак БДУ ў 1978 годзе. Кандыдат гістарычных навук, дацэнт. Палітычны аглядальнік «Радыё Свабода».

Тэма дысэртацыі: «Деятельность Компартии Беларуссии по пропаганде и внедрению достижений науки и передового опыта в сельскохозяйственное производство (1971—1980 гг.)». Працаваў сьлесарам-сантэхнікам Рамбудупраўленьня №4 г. Слуцак (1972—1973), выкладчыкам Беларускай сельскагаспадарчай акадэміі (1978—1983), асьпірант БДУ (1983—1986), дацэнт Беларускага аграрнага тэхнічнага ўнівэрсытэту (1986—1993), галоўны экспэрт, каардынатар навуковага кірунку Нацыянальнага цэнтру стратэгічных ініцыятываў «Усход — Захад» (з 1998 Аналітычны цэнтар «Стратэгія») у Менску.

Галоўны рэдактар часопіса «Грамадзянская альтэрнатыва», палітычны аглядальнік газэты «Свободные новости плюс». Сябар АГП.

## Вонкавя спасылкі
* слоўнік.орг

Катэгорыя:Нарадзіліся 20 студзеня
Катэгорыя:Нарадзіліся ў 1955 годзе
Катэгорыя:Нарадзіліся ў Кастрамской вобласьці
Катэгорыя:Беларускія палітолягі
Катэгорыя:Беларускія журналісты
Катэгорыя:Беларускія публіцысты
Катэгорыя:Супрацоўнікі і аўтары Радыё «Свабода»
Катэгорыя:Сябры Аб’яднанай грамадзянскай партыі
Катэгорыя:Ляўрэаты прэміі «Вольная прэса Ўсходняй Эўропы»
Акадэміск БК Капэнгаген

«**Акадэміск**» () — дацкі футбольны клюб з гораду Капэнгагену. Заснаваны ў 1889 годзе. Дзевяціразовы чэмпіён Даніі, уладальнік Кубка Даніі (1999).

## Вонкавыя спасылкі
* Афіцыйны сайт

Катэгорыя:Капэнгаген
Тыбэцкі аўтаномны раён

**Тыбэ́цкі аўтаномны раён** (, піньінь: *Xīzàng Zìzhìqū*; , трансьлітарацыя Ўайлі: *Bod-rang-skyong-ljongs Poi Ranggyong Jong*) — аўтаномная адміністрацыйна-тэрытарыяльная адзінка на паўднёвым захадзе Кітайскай народнай рэспублікі, створаная ў 1965 годзе на заходняй палове (тэрыторыя колішняга незалежнага Тыбэту) земляў гістарычнага Тыбэту, заваяванага ў 1951 годзе кітайскімі камуністамі.

## Гісторыя
6—19 кастрычніка 1950 году тыбэцкае войска пацярпела паразу ад кітайскага ў бітве пад горадам Чамдо (Тыбэт). 23 траўня 1951 году Нгапо Нгаванг Джыгмэ ад Тыбэту і старшыня кітайскай Камісіі ў справах нацыянальнасьцяў Лі Вэйхан падпісалі ў Пэкіне , якім устанаўлівалася вяршэнства кітайскага ўраду пры захаваньні ўнутранага самакіраваньня. Аднак у 1955 годзе кітайскія камуністы ўтварылі Падрыхтоўчы камітэт для Тыбэцкага аўтаномнага раёну ў якасьці ўласнага органу мясцовай улады. У 1959 годзе Далай-лама XIV зьехаў у Індыю і адмовіўся ад Пагадненьня. У 1965 годзе кітайскія камуністы ператварылі Падрыхтоўчы камітэт для ТАР у Тыбэцкі аўтаномны раён.

## Геаграфія
ТАР месьціцца на найвышэйшым у сьвеце Тыбэцкім сугор’і. Сіньцзян-Уйгурскі аўтаномны раён, кітайскія правінцыі Цынхай, Сычуань і Юньнань знаходзяцца на поўначы, паўночным усходзе, усходзе і паўднёвым усходзе адпаведна. На поўдні мяжуе зь Індыяй, Нэпалам, Бутанам і М’янмай. Падзяляецца на азёрны край на захадзе і паўночным захадзе ды на край рэк на ўсходзе, поўдні і захадзе. На поўдні абрамляецца Гімалаямі, на поўначы — некалькімі горнымі хрыбтамі. Горы ўтвараюць водападзел між рэкамі з вадасьцёкам у Індыйскі акіян (Інд, Брахмапутра і Салуін) і салёныя азёры на поўначы.


Xizang prfc map.png|1 — Нгары, 2 — Нагчу, 3 — Чамдо, 4 — Шыгадзэ, 5 — Лхаса, 6 — Шаньнань, 7 — Ньінгчы


## Урад
На чале аўтаномнага раёну стаіць старшыня, падначалены сакратару Камуністычнай партыі Кітаю. Пасаду старшыні звыйчайна займае тыбэцец, аднак пасаду сакратара КПК — кітаец. ТАР улучае 7 акругаў, у тым ліку адну гарадзкую. Акругі ўлучаюць 73 паветы, зь іх 2 гарадзкія.

## Насельніцтва
ТАР мае найменшую шчыльнасьць насельніцтва сярод адміністрацыйна-тэрытарыяльных адзінак КНР. Большасьць жыхароў спавядае будызм. Прысутнічаюць мусульманская і хрысьціянская мяншыні (на ўсходзе). Тыбэтцы складаюць больш за 90% насельніцтва. Найбольшая этнічная мяншыня — кітайцы (6%) — пераважна складаецца зь перасяленцаў. За 7 гадоў з 2006 году больш за 2 мільёны з 2,7 млн тыбэтцаў, у тым ліку качэўнікаў, перасялілі ў сацыялістычныя вёскі.

## Гаспадарка
Земляробства і жывёлагадоўля ёсьць асноўнымі галінамі гаспадараньня. Збор лекавых грыбоў () складае 40% грашовых даходаў сялянаў (8,5% сукупнага ўнутранага прадукту ТАР). У 2008 г. чысты даход на душу сельскага насельніцтва склаў $457.

## Шляхі зносінаў
Цынхайска-Тыбэцкая чыгунка зьвязвае Лхасу з кітайскім горадам Сінінам. Працуе 5 аэрапортаў (Лхаса-Гонгар, Камдо-Бамда, Ныінгчы-Маінлінг, Нгары-Гунса і Шыгацэ).

## Крыніцы

## Вонкавыя спасылкі
* Афіцыйны сайт

Катэгорыя:Тыбэт
Катэгорыя:Адміністрацыйна-тэрытарыяльны падзел Кітаю
Тама Гардэр

**Та́ма Гардэр** (;  4 студзеня 1994 году, Дульмэн, Нямеччына) — нямецкі футбаліст, які выступае за клюб «Фартуну». Гуляў за юнацкую зборную Нямеччыны (да 19) на пазыцыі нападніка.

## Кар’ера
У 2002—2006 гадох займаўся ў акадэміі «Барусіі» (Дортмунд), але потым перайшоў у стан «Шальке-04», які лічыцца заклятым ворагам «Барусіі». Перад сэзонам 2013—2014 гадоў вярнуўся ў структуру «Барусіі».

## Міжнародная кар’ера
Прадстаўляў юнацкую зборную Нямеччыны (да 19), за якую правёў 4 матчы й забіў 1 гол.

## Крыніцы

## Вонкавыя спасылкі
* Профіль на афіцыйным сайце Фэдэрацыі футболу Нямеччыны
* Профіль на сайце Transfermarkt.de
* Профіль на сайце Kicker.de

Катэгорыя:Нямецкія футбалісты
Марсэль Дээлен

**Марсэль Дээлен** (;  28 сакавіка 1994 году, Гронаў, Нямеччына) — нямецкі футбаліст, абаронца.

## Кар’ера
### Клюбная
Выхаванец акадэміі «Барусіі» Дортмунд. Гуляў у складзе другой каманды клюбу. Пазьней бараніў колеры клюбаў «Вікторыя» і «Відэнбрук».

### Міжнародная
Марсэль Дээлен гуляў за зборныя Нямеччыны розных узростаў. За юнацкую зборную Нямеччыны (да 19 гадоў) правёў 6 матчаў.

## Крыніцы

## Вонкавыя спасылкі
* Профіль на афіцыйным сайце Фэдэрацыі футболу Нямеччыны
* 
* Профіль на сайце Kicker.de

Катэгорыя:Нямецкія футбалісты